Flyet var et mellomdistansefly og kunne bære atomvåpen. Det ble utstasjonert i forskjellige land på 1950-tallet med tanke på å nå mål i Sovjetunionen. B-47 ble derfor et svært viktig våpen for USA under den kalde krigen. Flyet ble imidlertid aldri satt inn i væpnet konflikt. Til tross for dette ble minst tre fly skutt ned under oppdrag nær eller i russisk luftrom. Flyene opererte blant annet ut fra Thule AFB på Grønland og et fly herfra ble skutt ned av et MiG-19 jagerfly over Barentshavet 1. juli 1960.